jkorsvik/nowiki_second_scrape_merged huggingface dataset:
Snikende Ullteppe

Snikende Ullteppe er et fornorsket begrep som gjerne blir brukt spøkefullt som alternativt navn blant urfolk i USA. 
«Snikende Ullteppe» er det generiske norske «indianernavnet», men blir også brukt som oppnavn på dansk (Snigende uldtæppe). Uttrykket er en nyskaping etter et observert mønster av adverb + substantiv i utforming av navn urfolkets kultur. Eksempler på slike navn er Crazy Horse og hans mor, Rattling Blanket Woman samt kjente høvdinger som Sitting Bull og Spotted Elk. «Snikende Ullteppe» er eksempel på problemet ved å oversette abstrakte kulturspesifikke elementer.«Snikende Ullteppe» ble brukt som navn på og i gjenger fra 1920- og 1930-tallet Navnet er dokumentert på trykk i 1924: «Du ser mig ut som et "Snikende ullteppe" du. Hadde det enda vært dig så ...... Men si mig  - er ikke du speider?» og i novellen «På skolen» av Karl G. Svendsen fra 1927 som var på trykk i Arbeiderbladet "- Gutter, se på Preriens skrekk fra de evige jaktmarker, indianerhøvdingen Waputa! -Kall'n hellre "Det snikende Ullteppe" da vel.". 
Tepper var en viktig rekvisitt når amerikanske urfolk skulle fotograferes på slutten av 1800-tallet. Teppene ble brukt for å forsterke urfolkenes ekthet. Betegnelsen blanket Indian ble i statene brukt nedsettende om urfolk som motsatte seg assimilering ved å opprettholde sitt tradisjonelle levesett.


== Fotnoter ==
Bolsjaja Pula

Bolsjaja Pula (russisk: Большая Пула) er ei elv i det autonome området Nenetsk i Russland. Den er ei høyre sideelv til Sula, og er 172 kilometer lang, med et nedbørfelt på 1 560 km².Elva har utspring i den nordlige delen av Timanhøydene. Den renner i nordøstlig retning og munner ut i Sula rundt 10 km vest for Kotkino.


== Referanser ==
Wilson Lumpkin

Wilson Lumpkin (født 14. januar 1783 i Virginia i USA, død 28. desember 1870) var amerikansk senator for republikanerne og guvernør i Georgia. 
Lumpkins barnebarn Middleton P. Barrow tjenestegjorde også i det amerikanske Senatet og Lumpkins bror Joseph Henry Lumpkin var den første høyesterettsjustitiarius som satt i Høyesterett fra Georgia.


== Referanser ==


== Eksterne lenker ==
(en) Wilson Lumpkin hos Amerikas forente staters kongress' biografiske kartotek 
(en) Wilson Lumpkin hos American National Biography
Astow Ericson

Astow Ericson (født 19. november 1921, død 14. juli 2004) var en norsk tekstforfatter, opprinnelig fra Ålesund.Han var en flittig leverandør av velformede og humoristiske visetekster til Otto Nilsens program Søndagsposten i NRK.Hans mest kjente vise er Julekveld i skogen fra 1963. Det ble i februar 1998 kjent at NRK ville slutte å sende visen på riksnettet, på anmodning fra Astow, som var skuffet over å aldri bli nevnt som visens opphavsmann. Det kulminerte da visen ble avspilt av Kjell Fuglehaug like før jul 1997 i programmet Antikviteter & snurrepiperier. Programmet ble lagt ned i desember 2002. 
«Julekveld i skogen» ble etter hvert også kjent for at det nest siste verset hadde blitt refusert og måtte skrives om, slik det er i den mest kjente, første innspillingen med Rolf Just Nilsen.
Ericson skrev også blant annet Julekveld i bushen (1982) og Leif Erikssons vals, og forfattet viseboken Snorrepiperier.


== Se også ==
Julekveld i skogen.


== Utgivelser ==
Astow Ericson. Snorrepiperier. [Oslo]: [s.n.] 


== Referanser ==


== Eksterne lenker ==
Astow Ericson sine tekster i visekatalogen.no.  Per mai 2018 var her 61 viser registrert]
«Astow Ericson». Rockipedia. Besøkt 4. april 2018.
Lars Øyno

Lars Øyno (født 1. august 1955) er en norsk skuespiller, dramatiker og instruktør.
Han har utdannelse fra Statens Teaterhøgskole i årene 1981-1984, og arbeidet som skuespiller ved Trøndelag Teater i perioden 1984-1992. I årene 1992-2009 var han frilansskuespiller.
Han leder nå underground-teateret Grusomhetens Teater på Hausmania.
Øyno spilte Knut Hamsun i spillefilmen og mini-serien Gåten Knut Hamsun. 


== Produksjoner med egne manus ==
2009: Siste sang, Grusomhetens Teater
2007: Teateret & Vitenskapen, Grusomhetens Teater
2006: Den stygge andungen, Grusomhetens Teater
2004: Thomasevangeliet, Grusomhetens Teater
2002: Peer Gynt, Grusomhetens Teater
2001: Alaska, Black Box Teater
1995: Veien til himmelen, Det norske teater


== Filmografi ==
På vinterveien (1990)
For dagene er onde (1991)
Flaggermusvinger (1992)
Fortuna (1993) - TV-serie, 5 episoder
Gåten Knut Hamsun (1996) - Film og TV-serie
O' Horten (2007)
Kampen for tilværelsen (2015) - TV-serie, 2 episoder
Gritt (2021)


== Eksterne lenker ==
(en) Lars Øyno på Internet Movie Database 
(en) Lars Øyno hos The Movie Database 
Lars Øyno hos Norske Dramatikeres Forbund
Grusomhetens teater
Yeasayer

Yeasayer er et eksperimentell rock/indierock-band fra Brooklyn i New York, USA. 
Bandet ble dannet i 2006, og består av Anand Wilder, Chris Keating og Ira Wolf Tuton. De beskriver selv musikken sin som «Middle Eastern-psych-snap-gospel».


== Diskografi ==


=== Album ===
All Hour Cymbals (2007)
Odd Blood (2010)
Fragrant World (2012)


=== Singler ===
«Wait for the Summer» (2007)
«Ambling Alp» (2009)


== Referanser ==


== Eksterne lenker ==
Offisielt nettsted 
(en) Yeasayer – kategori av bilder, video eller lyd på Commons
Sosialdemokrater mot EU

Sosialdemokrater mot EU, forkortet SME, var en medlemsorganisasjon for sosialdemokratiske EU-motstandere i Norge omkring folkeavstemningen om EU-medlemskap i 1994. Organisasjonen ble startet i 1993 og nedlagt i 1995, etter at EU-striden var over. Den var åpen for både Ap-medlemmer og sosialdemokrater fra andre organisasjoner eller partiløse. Mange tillitsvalgte i Arbeidernes ungdomsfylking engasjerte seg også i SME.I og med at Arbeiderpartiet under statsminister Gro Harlem Brundtland offisielt støttet EU-medlemskap, ble SME i praksis en organisert motstandsgruppe mot medlemskap internt i partiet, i tillegg til å støtte opp om mye av motstanden i LO. I tv-debatter og andre ordskifter fikk organisasjonens leder Hallvard Bakke ofte plass som kampanjepart, på linje med de andre kampanjeorganisasjonene og de politiske partiene.
Ledende medlemmer av SME var blant andre Hallvard Bakke (leder), nestleder Tove Strand og styremedlemmene Trond Giske og Anneliese Dørum. Blant øvrige tillitsvalgte og ansatte sekretærer i organisasjonen kan nevnes Anne Marit Bjørnflaten, Trond Jensrud, Synnøve Konglevoll, Wegard Harsvik, Marte Gerhardsen, Geir Solaas Moen, Jo Stein Moen og Tore O. Sandvik. Enkelte av medlemmene, deriblant Tove Strand, var også medlem av Arbeiderbevegelsens informasjonskomité mot norsk medlemskap i EF i 1972.


== Litteratur ==
Kjell-Erik Nordenson Kallset: Makta midt i mot. Kampen om EU og Arbeiderpartiets sjel, Forlaget Manifest (2009) ISBN 978-82-92866-19-1


== Referanser ==
Liten ekorn satt

«Liten ekorn satt» (opprinnelig «De smaa Egern») er en barnesang som skal være skrevet av Gustava Kielland i 1848 og gitt til barna av presten Brochmann i Lyngdal.
Den triste visa om ekornmoren som dør fra ungene sine, var veldig populær og mye sunget, og sto ofte i barnesangbøkene, om enn i forkortede versjoner. Teksten har opprinnelig 15 strofer, men allerede i strofe tre blir det lille ekornet «fortært med hud og hår» av en ørn. De tre ekornbarna står i fare med å sulte i hjel, men Gud hører deres bønn og sender en storm som velter furutreet opp i et nøttekratt. I dag er det vanligvis bare stofe to som blir sunget.
Teksten er skrevet av prestefrua Gustava Kielland (1800–1889), som også skrev «O, jul med din glede». Hun ga aldri ut noen egen samling med barneviser, men visa om ekornungene og nevnte julesang har vært trykket i blant annet lesebøker. Den originale håndskrevne utgaven av «Liden Ekhorn» fra 1848, har tittelen: «En ny, lystig Vise for Elisa, Mageten og Peter», som var barna til prestefruen Sara Brochmann.
I Norsk Billedbog for Børn, Ny Samling (1890) har Elling Holst trykt en versjon som han har fått nettopp av sokneprest Brochmann. Holst opplyser også at sangen skal være diktet til en melodi med tysk tekst, men andre mener at den er komponert av Sophie Hedvig Dedekam (1820 – 1884).
Tidligere har sangen også vært sunget i Danmark.


== Teksten ==


== Kilder ==
Elin Prøysen, Sangene i våre hjerter, 2007
Sonja Hagemann, Barnelitteratur i Norge frem til 1850
Vitenskapsåret 1900

Vitenskapsåret 1900 er en oversikt over hendelser, prisvinnere, fødte og avdøde personer med tilknytning til vitenskap i 1900.


== Hendelser ==


=== Fysikk ===
25. april - Guglielmo Marconi patenterer avstemt kretser.
7. desember - Max Planck tar de første stegene mot kvantemekanikken når han postulerer at elektromagnetisk stråling bare sendes ut i kvanter, som er nødvendig for å forklare svarte legemer på en tilfredsstillende måte.
23. desember - Reginald Fessenden, eksperimentere med en høyfrekvent gnistsender som lykkes med å overføre tale over en avstand på om lag 1,6 km (en mile), fra Cobb Island (Maryland), som synes å ha vært den første radiooverføring av lyd.
Paul Villard oppdager gammastråling når han studerer urans radioaktivitet.


=== Fysiologi ===
Karl Landsteiner gjør de første oppdagelsene av blodtyper, som identifiseres i ABO-systemet.


=== Genetikk ===
Hugo de Vries publiserer resultatene av sine eksperimenter innen Mendels arvelover.


=== Kjemi ===
Johannes Rydberg forfiner formelen for hydrogens spektrallinjer.


=== Matematikk ===
David Hilbert presenterer sin liste over 23 uløste problem.


=== Meteorologi ===

September – Galveston-orkanen 1900 forårsaker de største naturødeleggelser i USAs historie, særlig i Galveston i delstaten Texas i USA.


=== Oppdagelsesreiser ===
Den amerikanske oppdagelsesreisende Robert Peary er den første som får sett Kaffeklubbøya, verdens nordligste landfaste punkt.


=== Psykologi ===
Sigmund Freuds Die Traumdeutung (Drømmetydning) utgis.


=== Teknologi ===
2. juli – Den første flygningen med et luftskip gjøres med LZ1 designet av Ferdinand von Zeppelin.
Kodak lanserer sitt første Brownie (kamera).


== Prisvinnere ==
Clarkemedaljen: John Murray
Copleymedaljen: Marcellin Berthelot
Darwinmedaljen: Ernst Haeckel
Murchisonmedaljen: Adolf Erik Nordenskiöld
Polhemsprisen: Martin Ekenberg og Johan August Brinell
Wollastonmedaljen: Grove Karl Gilbert


== Fødsler ==
4. januar – James Bond, amerikansk ornitolog (død 1989)
9. mars – Howard Aiken, amerikansk pioner innen datavitenskap (død 1973)
19. mars – Frédéric Joliot, fransk fysiker (død 1958)
25. april – Wolfgang Ernst Pauli, østerriksk fysiker (død 1958)
26. april – Charles Richter, amerikansk geofysiker og oppfinner (død 1985)
28. april – Jan Oort, nederlandsk astronom (død 1992)
25. august – Hans Adolf Krebs, tyskfødt britisk lege og biokjemiker (død 1981)
26. august – Hellmuth Walter, tysk ingeniør og oppfinner (død 1980)
5. november – Ethelwynn Trewavas, britisk biolog (iktyolog) (død 1993)
9. desember – Joseph Needham, britisk biokjemiker og forfatter som skrev om vitenskaps- og teknologihistorien til Kina (død 1995)


== Dødsfall ==
13. januar - Peter Waage, norsk kjemiker (født 1833)
22. januar – David E. Hughes, oppfinner (født 1831)
6. mars – Gottlieb Daimler, tysk oppfinner (født 1834)
1. april – George Jackson Mivart, engelsk biolog (født 1827)
16. oktober - Henry Acland, engelsk lege (født 1815)


== Referanser ==
SME

SME kan vise til:

Sosialdemokrater mot EU
Senter for medisinsk etikk
Sony Music Entertainment
Himmilo Youth in Norway

Himmilo Youth in Norway (HYIN) er en organisasjon for somaliske barn og ungdommer i Norge, som ble stiftet i 1996.
Ålegras

Ålegras (Zostera marina) er en flerårig vannplante. Den er blant de få blomsterplantene som har tilpasset seg et liv i sjøvann.
Den vokser på fin grus, sand eller mudder og har en horisontal jordstengel. Fra jordstengelen stikker det ut korte, vertikale stilker med blomster og blad. Bladene er 3–10 mm brede og ofte over 50 cm lange. Bladet har fem nerver og er avrundet i toppen. Blomstene er ørsmå, grønne og sitter i forgrenede, endestilte aks. I blomsten er arret dobbelt så langt som griffelen.Ålegras vokser som regel rett under lavvannslinjen, men av og til ned til 10 m dyp. Den tåler brakkvann og finnes i sørlige del av Østersjøen, men går ikke inn i Bottenvika. Den mindre slektningen dvergålegras overtar på grunnere vann, men den er mer varmekrevende og svært sjelden i Norge. En form med smalere blad finnes i overgangen mellom disse sonene. Status til denne formen er omstridt, men noen regner den som en egen art, smalålegras.Utbredelsen er sirkumpolar i tempererte strøk på den nordlige halvkule. Arten finnes i Nord-Atlanteren, Stillehavet, Nordishavet, Østersjøen, Kvitsjøen, Middelhavet og Svartehavet. I Norge er ålegras vanlig langs kysten til polarsirkelen. Lenger nord er den ikke så vanlig, men det finnes ålegrasenger både i Troms og inne i fjordene i Finnmark.
Enger med ålegras er svært produktive og regnes som viktige marine økosystemer. De fungerer som habitat for mange arter og danner grunnlag for økologisk og økonomisk viktige bestander av reker, skjell og fisk. Dette viste seg på 1930-tallet da ålegras på begge sider av Atlanteren ble rammet av en soppsykdom. Omtrent 90 prosent av bestanden forsvant og produktiviteten i gruntvannsområder ble katastrofalt redusert.


== Referanser ==


== Litteratur ==
E.P. Green og F.T. Short, red. (2003). World Atlas of Seagrasses. University of California. ISBN 978-0-520-24047-6. 


== Eksterne lenker ==
(en) ålegras – oversikt og omtale av artene i WORMS-databasen 
(en) ålegras i Encyclopedia of Life 
(en) ålegras i Global Biodiversity Information Facility 
(no) ålegras hos Artsdatabanken 
(sv) ålegras hos Dyntaxa 
(en) ålegras hos Fossilworks 
(en) ålegras hos ITIS 
(en) ålegras hos NCBI 
(en) ålegras hos Panarctic Flora 
(en) ålegras hos The International Plant Names Index 
(en) ålegras hos Tropicos 
Seagrass Recovery – Zostera marina (Eel Grass)
Tommy Hansen (Sogndal-spiller)

Tommy Hansen (født 26. februar 1971 på Gjøvik) er en norsk tidligere fotballspiller, nå trener i Gjøvik FF
Hansen har spilt for  Sogndal Fotball i en årrekke før han ble trener for rekruttlaget til Stabæk Fotball. Hansen var også aktiv som fotballspiller i Gjøvik Sportsklubb, Ham Kam, SK Gjøvik-Lyn, Jevnaker, Fagerborg og Stabæk 2. Han var toppspillerutvikler i 2007 for Raufoss i 1. div. Han er gymlærer på Gjøvik videregående skole, tidligere hovedtrener for toppidrett fotball på Raufoss videregående skole.


== Referanser ==
Ånn

Ånn er et svensk småsted ved Ånnsjön, omtrent 30 km fra grensen til Norge, i vestre Åre kommune, Jämtlands län. Både jernbanen mellom Östersund og Storlien (–Trondheim), Mittbanan, og E14 passerer igjennom byen. Tidligere fantes matbutikken Ånnsjöbua i Ånn, men den har nå lagt ned. Ånns skole ble også lagt ned i 2008.


== Eksterne lenker ==
Ånnsjöbygden
Jan Erik Varhaug

Jan Erik Varhaug (født 28. august 1942 i Kristiansand, død 14. desember 2017) var en norsk lege og professor i endokrin kirurgi ved Universitetet i Bergen. Han var særlig kjent for sin innsats for å utvikle behandlingstilbudet for pasienter med sykdommer i hormonproduserende kjertler og brystkreft.Varhaug var utdannet lege ved Universitetet i Oslo der han i 1967 avla graden cand.med. Etter å ha arbeidet ved ulike sykehus ble Varhaug fra 1973 tilknyttet Haukeland universitetssykehus, der han arbeidet som kirurg. Etter å ha avlagt den medisinske doktorgrad ved Universitetet i Bergen i 1984 konsentrerte Varhaug deg særlig om endokrin kirurgi og brystkreft. Han ble i 1985 førsteamanuensis ved Universitetet i Bergen og i 1991 ble han utnevnt til professor i endokrin kirurgi.Internasjonalt har Varhaug vært leder av Nordiska Endokrinkirurgiföreningen og medvirket til etableringen av European Society of Endocrine Surgeons i 2004.Kongen utnevnte 25. september 2009 Varhaug til ridder av 1. klasse av St. Olavs Orden «for hans innsats innen medisinsk forskning».


== Referanser ==


== Eksterne lenker ==
(no) Publikasjoner av Jan Erik Varhaug i forskningsdokumentasjonssystemet CRIStin 
(no) Publikasjoner av Jan Erik Varhaug i BIBSYS
Sven G. Holtsmark

Sven Gabriel Holtsmark (født 8. august 1959) er en norsk professor i historie og tidligere instituttleder ved Institutt for forsvarsstudier (IFS) ved Forsvarets høgskole, hvor han har vært ansatt siden 1990. Holtsmark har også vært dekan ved Forsvarets høgskole i periodene 2004–2007 og 2009–2011, samt seksjonssjef for Seksjon for internasjonal sikkerhetspolitikk ved IFS.
Holtsmark har hovedsakelig jobbet med sovjetisk, russisk og DDRs politikk og utenrikspolitikk.


== Bibliografi (utvalg) ==
«DDR i norsk politikk 1949-1973: Myter og virkelighet», i Thomas Wegener Friis & Sven Linderoth (red): DDR og Norden, Odense 2005.
med Helge Ø. Pharo og Rolf Tamnes (red.): Motstrøms. Olav Riste og norsk internasjonal historieskrivning, Oslo (Cappelen Akademisk Forlag), 2003.
Avmaktens diplomati. DDR i Norge 1949-1973, Oslo (HiFO) 1999.


== Eksterne lenker ==
Presentasjon på instituttets nettsider
Pro-Start

Pro-Start er en samling jobb-portaler i Europa hvor jobbsøkere kan registrere sin CV for å gjøre seg tilgjengelig for potensielle arbeidsgivere. Arbeidsgiver kan lyse ut ledige stillinger og/eller gjøre søk i CV-database. 
Portalen ble etablert i 2009.


== Eksterne lenker ==
Pro-Start Europe
Pro-Start Norway
Pro-Start Latvia
Pro-Start Estonia
Clarkemedaljen

Clarkemedaljen, Clarke Medal, deles ut av Royal Society i New South Wales, Australia, for framstående arbeid innen naturvitenskap.
Medaljen er oppkalt etter presten William Branwhite Clarke, en av selskapets grunnleggere. Den ble opprinnelig utdelt for fortjenstfulle bidrag til Australias geologi, mineralogi og naturhistorie, uansett hvor forskeren kom fra. 
Nå deles medaljen ut årlig for fremstående arbeid innen naturvitenskap (geologi, botanikk og zoologi), utført innen Australia og dets territorier.


== Mottakere av Clarkemedaljen ==


== Kilder ==
Royal Society of New South Wales – Clarke Medal.
Alexandre av Belgia

Alexandre av Belgia (Alexandre Emmanuel Henri Albert Marie Léopold, født 18. juli 1942 i Laken, død 29. november 2009 i Sint-Genesius-Rode) var en belgisk prins. Han var det eldste barnet til kong Leopold III i hans ekteskap med Lilian Baels, prinsesse av Réthy. Han var yngste halvbror til Baudouin I av Belgia, Albert II av Belgia og prinsesse Josephine-Charlotte av Belgia. Han tilhørte huset Sachsen-Coburg-Gotha.
I mars 1991 giftet han seg med den to ganger fraskilte Lea Inga Dora Wolman (1951–), men giftemålet ble først offentliggjort i 1998. Hans mor prinsesse Lilian var ikke tilfreds med alliansen, så derfor unnlot hun å invitere prinsesse Lea ved sammenkomster.Alexandre døde i 2009 og etterlot seg hustru og to stebarn. Han ble begravet i et kapell ved den kongelige krypt i Vår Frue kirke i Laeken.


== Referanser ==
Tverrvatnet

Tverrvatnet er en innsjø i Rana kommune på Helgeland i Nordland.
Elva Tverråga, som renner ut i Ranelva ved Tveråneset i Mo i Rana, har sitt utspring her. Vatnet ligger 501 moh. og er ca. 1,5 km² stort. Tverrvatnet ligger i et turområde som særlig på vinterstid er populært, og det ligger mange hytter i området rundt det. Europavei 12 går langs østsida av vatnet.


== Referanser ==
Howie Dorough

Howie Dorough, egentlig Howard Dwaine Dorough, (født 22. august 1973 i Orlando, Florida) er en amerikansk sanger. Han er et av medlemmene i Backstreet Boys.


== Referanser ==


== Eksterne lenker ==
Offisielt nettsted 
(en) Howie Dorough – kategori av bilder, video eller lyd på Commons 
(en) Howie Dorough på Internet Movie Database 
(en) Howie Dorough hos Rotten Tomatoes 
(en) Howie Dorough hos The Movie Database 
(en) Howie Dorough på Discogs 
(en) Howie Dorough på MusicBrainz 
(en) Howie Dorough på Genius — sangtekster 
(en) Howie Dorough på AllMusic 
Howie Dorough på Twitter 
Howie Dorough på Facebook 
Howie Dorough på Instagram 
Howie Dorough på Myspace
Stockfleths

Stockfleths er en kjede kaffebarer og spesialforretninger for kaffe og te med 11 utsalgssteder i Oslo, Ski, Sandvika og Fornebu. Selskapet har historie tilbake til 1895, da navnet var «Den danske kaffeforretning». Astri Stockfleth overtok driften i 1913, og navnet ble endret til Astri Stockfleth i løpet av 1930-årene. Da bedriften ble omdannet til aksjeselskap i 1973 fikk den navnet Stockfleths AS kaffe og te.
Baristaer med tilknytning til Stockfleths har gjentatte ganger markert seg i konkurranser nasjonalt og internasjonalt og troféer fra pallplasseringer i NM i Baristakunst fra 2001 til 2008 er utstilt i kjedens forretning i Lille Grensen. Tim Wendelboe har bakgrunn fra Stockfleths.
Stockfleths eies delvis av NorgesGruppen som også eier deler av den konkurrerende kaffebarkjeden Kaffebrenneriet.


== Eksterne lenker ==
(no) Offisielt nettsted
Rosenlundsalen

Rosenlundsalen i Konservativen, Halden er sannsynligvis Norges eldste bevarte teatersal. Salen er nevnt i en branntakst fra 1777 og er dermed eldre enn både Fredrikshalds teater og Trøndelag Teaters Gamle Scene. Huset er oppført mellom 1759 og 1765.
Salen, og resten av huset, var opprinnelig lokaler for Den Civile Klub Selskab også kalt Harald Haarfagers Klub. Navnet har salen etter S. Rosenlund, som eide huset i 1842. Salen har bevart en original prosceniebue som viser at den har fungert som teatersal. De opprinnelige dekorasjonene ble imidlertid borte da Den Civile Klub slo seg sammen med Den Militære og ble til Haldens Klub.
I 1849 holdt Marcus Thrane det første folkemøtet i det som skulle bli kjent som Thrane-ria i Rosenlundsalen. Vi har dermed belegg for å si at ikke bare norsk teater, men også norsk arbeiderbevegelse, kan føre sin historie tilbake til dette rommet.
I 1852 var salen igjen innreda som teater, og fra 1856 finnes det detaljert oversikt over tepper, dekorasjoner og sufitter.
Ved overgangen til det tjuende århundre ble salen overtatt av Den konservative Arbeiderforening og fikk etter dette rykte som ølbule. Fra 1961 fungerte salen som møbellager, mens huset gradvis forfalt. 
I 1987 kjøpte Halden kommune huset og satte de øvrige lokalene i stand som kontorer for Østfold Teater. Selve salen ble stående urørt.
Salens framtid er usikker. Kulturhistorisk verdifull, men samtidig forfallen og utsatt, trenger den sårt til en restaurering som går langt ut over både økonomi og kompetanse hos den nåværende eieren.


== Litteratur ==
Fortidsvern. 3/2008.
Vidar Parmer Teater på Fredrikshald 1965


== Eksterne lenker ==
Halden Arbeiderblad 9/9-2014: Kan ikke bruke landets eldste teatersal
Victor Ronander

Victor Carl Ronander (født 7. juli 1847 i København, død 3. april 1929 i Trondhjem) var en dansk-norsk musiker, omreisende kapellmester, biblioteks- og museumsmann.
Han var sønn av konditor Carl Frederik Ronander og hustru Jacobine Pouline Tegner. Han vokste opp i en musikalsk familie i København, hvor eksempelvis faren spilte fløyte. Morbroren hans var litograf Christian Martin Tegner, som også en tid bodde i Trondhjem. Victor Ronander giftet seg i 1873 med skuespillerinne Anne Emilie Holm. Etter hustruens død giftet han seg i 1892 med Rosa Andriette Therese Jensen. Datteren Rosa Ronander ble mormor til musiker Gustav Lorentzen.Victor Ronander utdannet seg til pianist og ble i 1872 engasjert av teaterdirektør Ludvig Gillin. De turnerte et års tid i Sverige, og spilte deretter på Christiania Tivoli. Ronander dannet sitt eget teaterensemble og turnerte i det vesentlige i Sverige og Finland. I 1892 slo han seg ned i Trondhjem som kapellmester ved revyteateret Hjorten. Ved siden av dette var han fra 1899 assistent ved Det Kongelige Norske Videnskabers Selskabs bibliotek og samlinger (nå Gunnerusbiblioteket og Vitenskapsmuseet).Han skrev en rekke melodier, hvorav den mest kjente er «Frem kamerater» med tekst av Knut Olai Thornæs. Ronander var også en habil tegner og maler; han tegnet både historiske funn og egne motiver. Johan Daniel Landmark skrev i sin minneartikkel over Ronander:

«Som så ofte er tilfellet med dem der er sterkt åndelig optagen, oftret han ikke tid eller opmerksomhet på sitt ytre. Dette forsømte han. Men just foreningen av det intelligente, det rørende og det burleske gav uttrykk for originaliteten i hans væsen. Derfor var det et tap for litteraturen, at Charles Dickens aldrig møtte Ronander.»
Victor Ronanders vei på Heimdal ble oppkalt etter ham i 1964.

		
		
		


== Referanser ==


== Litteratur ==
Landmark, Johan Daniel (1930). Victor Ronander 1847–1929. Et levnedsbillede fra Artist- og Museumsverdenen. København.